হোসে সিসিলিও দেল ভ্যালে

হোসে সিসিলিও ডিয়াজ দেল ভ্যালে (২২ নভেম্বর ১৭৮০ - ২ মার্চ ১৮৩৪) ছিলেন একজন দার্শনিক, রাজনীতিবিদ, আইনজীবী, সাংবাদিক এবং ঔপনিবেশিক সরকার থেকে স্বাধীনতার দিকে উত্তরণের সময় মধ্য আমেরিকার অন্যতম গুরুত্বপূর্ণ ব্যক্তিত্ব, যিনি জনপ্রশাসন ব্যবস্থাপনায় বিস্তৃত দক্ষতা প্রদর্শন করেছিলেন।   Político e intelectual centroamericano  El Heraldo, September 11, 2008. Retrieved March 25, 2010.

ভ্যালিকে 'একজন জ্ঞানী' ডাকনাম দেওয়া হয়েছিল।  তিনি ছিলেন একজন মধ্যপন্থী।

 ব্যক্তিগত জীবন 
 প্রারম্ভিক বছরগুলো 
হোসে সিসিলিও দেল ভ্যালের জন্ম ১৭৮০ সালের ২২ নভেম্বর, চোলুতেকা নদীর কাছে অবস্থিত  চোলুতেকা গ্রামে। স্প্যানিশ আধিপত্যের সময় এই গ্রামটি পূর্ববর্তী তেগুসিগালপা প্রদেশের (বর্তমানে হন্ডুরাস) অন্তর্গত ছিল। তিনি ছিলেন হোসে আন্তোনিও দেল ভ্যালে এবং গারট্রুডিস দিয়াজ দেল ভ্যালের বৈধ পুত্র। দুইজনই ছিলেন গুয়াতেমালা রাজ্যের সবচেয়ে বিশিষ্ট স্প্যানিশ পরিবারের সদস্য। যারা, পরবর্তীতে, প্রধান রাজনৈতিক ও সামরিক চাকরি পেয়েছে। তাদের সম্পদের মধ্যে ছিল মূলত মূল্যবান পশুসম্পদ। কিন্তু তাদের প্রিয় ছেলেকে ভালো শিক্ষা দেওয়ার জন্য এই সম্পদ যথেষ্ট ছিল না। টেগুসিগালপা তে ভালো স্কুলের অভাব ছিল, যেগুলো ছিল সেগুলো ব্যক্তিগত অনুদানের মাধ্যমে পরিচালিত হত। এই পরিস্থিতির ফলে, হোসে আন্তোনিও দেল ভ্যালে তার পরিবারকে নিয়ে গুয়াতেমালা সিটিতে চলে যায়, যেখানে তিনি আশা করেছিলেন যে তার ছেলে তরুণ হোসে আরও ভালভাবে নিজেকে প্রতিষ্ঠ করবে। হোসে সিসিলিও দেল ভ্যালে যখন গুয়াতেমালায় আসেন তখন তার বয়স ছিল মাত্র ৯ বছর।

 শিক্ষা 
গুয়াতেমালা সিটিতে তিনি সান কার্লোস বিশ্ববিদ্যালয়ে পড়াশোনা করেন যেখানে তিনি ১৭৯৪ সালে স্নাতক ডিগ্রি অর্জন করেন। এরপর ১৭৯৯ সালে তিনি দেওয়ানি ও প্রামাণিক আইনে ডিগ্রি এবং ১৮০৩ সালে আইনে লাইসেন্স ডিগ্রি অর্জন করেন। তাকে অনুপ্রেরণা দানকারী ছিলেন ফাদার জোসে আন্তোনিও লিয়েন্ডো ই গয়কোচিয়া।

 রাজনীতি 
১৮২১ সালে তিনি গুয়াতেমালা সিটির মেয়র নির্বাচিত হন, এই পদে তিনি জুন ১৮২১ পর্যন্ত অধিষ্ঠিত ছিলেন। ১৮২১ সালেই মধ্য আমেরিকা স্প্যানিশ শাসনব্যবস্থা থেকে স্বাধীনতা লাভ করে। মধ্য আমেরিকার স্বাধীনতা আইন প্রণয়নকারীদের মধ্যে  জোসে দেল ভ্যালে ছিলেন অন্যতম। তবে আজ অবধি, এই নথিটি নিয়ে বিতর্ক রয়েছে কারণ জোসে ডেল ভ্যালে এতে স্বাক্ষর করেনি। তবে বেশিরভাগ ঐতিহাসিক একমত যে, তাঁর এই ধরনের দলিলে স্বাক্ষর করার কথা ছিল না। ১৮২২ সালে মধ্য আমেরিকা আগস্টিন ডি ইটুরবিডের অধীনে স্বল্পস্থায়ী মেক্সিকান সাম্রাজ্যের অংশ হয়ে ওঠে ।

মেক্সিকান কংগ্রেসের আগে ভ্যালে 'গুয়াতেমালার প্রতিনিধি' নির্বাচিত হন। ১৮২২ সালের ২৭শে আগস্ট। মেক্সিকানদের বিরুদ্ধে ষড়যন্ত্রের অভিযোগে ভ্যালেকে অন্যান্য প্রতিনিধিদের সাথে কারারুদ্ধ করা হয়েছিল।কয়েক মাস কারাগারে থাকার পর (১৮২৩ সালের ফেব্রুয়ারি), তিনি কারাগার থেকে মুক্তি পান এবং মেক্সিকান সরকারের পররাষ্ট্রমন্ত্রী নিযুক্ত হন। Los Cancilleres de México a través de su Historia  sre.gob. Retrieved March 19, 2010 ১৮২৩ সালে মধ্য আমেরিকা মেক্সিকো থেকে স্বাধীনতা লাভ করে। ১৮২৪ সালের জানুয়ারিতে তিনি গুয়াতেমালায় ফিরে আসেন যেখানে তিনি মধ্য আমেরিকার প্রদেশগুলো শাসনকারী দ্বিতীয় ত্রিমন্ডলের অংশ ছিলেন।

১৮২৫ সালে জোসে দেল ভ্যালে মধ্য আমেরিকার ফেডারেল রিপাবলিকের প্রেসিডেন্ট পদে ম্যানুয়েল হোসে আর্সের বিরুদ্ধে প্রতিদ্বন্দ্বিতা করেন। তিনি অনেক বেশি ভোট পেয়ে নির্বাচনে জয়ী হয়েছেন বলে মনে করা হয়। কিন্তু কংগ্রেসের বক্তব্য ছিল ভিন্ন। প্রার্থীরা দ্বিতীয় রাউন্ডে যান এবং যেখানে আর্সকে বিজয়ী ঘোষণা করা হয়। পরাজয়ের পর, ভ্যালে রাজনীতি থেকে অবসর নেন এবং লেখালেখিতে নিজেকে নিবেদিত করেন।

১৮৩০ সালে রাষ্ট্রপতি ফ্রান্সিসকো মোরাজান তাকে ফ্রান্সে রাষ্ট্রদূত এবং অথবা উপরাষ্ট্রপতি পদের প্রস্তাব দেন। তিনি উভয়ই প্রত্যাখ্যান করেন এবং পরিবর্তে অর্থনৈতিক সমাজের পরিচালক এবং সান কার্লোস বিশ্ববিদ্যালয়ের চারুকলা বিভাগের পরিচালক হন।

 চিঠিপত্র 
জেরেমি বেন্থাম এবং ভ্যালে একে অপরকে চিঠিপত্র পাঠিয়েছিলেন। মৃত্যুর আগে, বেন্থাম তার উত্তারিকারে থাকা একটি তালা ভ্যালে কে পাঠিয়েছিলেন। 

 মৃত্যু 
১৮৩৪ সালে তিনি সাধারণ নির্বাচনে তৎকালীন রাষ্ট্রপতি ফ্রান্সিসকো মোরাযান কে পরাজিত করে কিন্তু তিনি দায়িত্ব গ্রহণ করে নি। ১৮৩৪ সালের ২রা মার্চ "লা কনসেপসিওন" খামার থেকে গুয়াতেমালা সিটির দিকে যাওয়ার পথে তিনি মারা যান। যেখানে তার অসুস্থতার চিকিৎসা হওয়ার কথা ছিল। তার মৃত্যুর পর সরকার তিন দিনের শোক ঘোষণা করে। তাঁর মৃত্যুতে জাতীয় শোক প্রকাশ করা হয় এবং প্রজাতন্ত্র জুড়ে ঘণ্টাধ্বনি বাজানো হয়, কারণ তিনি ছিলেন উদারপন্থী এবং রক্ষণশীলদের দ্বারা সম্মানিত কয়েকজন বিশিষ্ট ব্যক্তিত্বের মধ্যে অন্যতম একজন।

 উত্তরাধিকার 
হন্ডুরাস সরকার "অর্ডেন সিভিল জোসে সিসিলিও দেল ভ্যালে" নামে একটি পুরষ্কার প্রদান করে এবং তেগুসিগাল্পায় তার নামে একটি বিশ্ববিদ্যালয় রয়েছে। 

২২ নভেম্বর তার জন্মদিনের কারণে ছুটির দিন।

১৯৫১ সাল থেকে হন্ডুরাস তাদের ১০০ লেম্পিরা কাগজের মূদ্রায় ভ্যালের ছবি ব্যবহার করে আসছে।

হোসে সিসিলোর পরবর্তী পরিবারের সদস্য ছিলেন জর্জ দেল ভ্যালে জামোরা এবং তিনি ছিলেন বিংশ শতাব্দীতে মেক্সিকোতে হন্ডুরাসের রাষ্ট্রদূত।

 আরো দেখুন 
 মধ্য আমেরিকা এর ইতিহাস

 চিঠিপত্র 
জেরেমি বেন্থাম এবং ভ্যালে একে অপরকে চিঠিপত্র পাঠাতেন। মৃত্যুর আগে, বেন্থাম তার উত্তরাধিকার এর একটি তালা ভ্যালে পাঠিয়েছিলেন। 

 তথ্যসূত্র 

বিষয়শ্রেণী:১৭৮০-এ জন্ম
বিষয়শ্রেণী:১৮৩৪-এ মৃত্যু